ಒಂದು ವ್ಯಾಪಕ ಶ್ರೇಣಿಯ ಶೈಲಿಗಳಲ್ಲಿರುವ, ವಾಸ್ತುಶಿಲ್ಪದ ದೃಷ್ಟಿಯಲ್ಲಿ ಗಮನಾರ್ಹವಾಗಿರುವ ಕಟ್ಟಡಗಳನ್ನು ಹ್ಯಾಂಬರ್ಗ್ ಹೊಂದಿದೆ. ಆದಾಗ್ಯೂ, ಅಲ್ಲಿ ಕೇವಲ ಕೆಲವೇ ಗಗನಚುಂಬಿ ಕಟ್ಟಡಗಳಿವೆ. ಮತ್ತೊಂದೆಡೆ, 19ನೇ ಶತಮಾನದಲ್ಲಿ ಪ್ರಪಂಚದ ಅತಿ ಎತ್ತರದ ಕಟ್ಟಡವೆನಿಸಿಕೊಂಡಿದ್ದ ಸೇಂಟ್‌ ನಿಕೋಲಸ್‌ನ ಚರ್ಚಿನ ರೀತಿಯ ಚರ್ಚುಗಳು ನಗರದ ಪ್ರಮುಖ ಹೆಗ್ಗುರುತುಗಳಾಗಿವೆ. ಹ್ಯಾಂಬರ್ಗ್ ನಗರದ ಕ್ಷಿತಿಜವು ಪ್ರಧಾನ ಚರ್ಚುಗಳ ("ಹೌಪ್ಟ್‌ಕಿರ್ಚೆನ್‌" ) ಎತ್ತರದ ಶಿಖರ ರಚನೆಗಳನ್ನು ಒಳಗೊಂಡಿದೆ; ಸೇಂಟ್‌ ಮೈಕೇಲಿಸ್‌ ಚರ್ಚು (ಇದು “ಮೈಕೇಲ್‌" ಎಂಬ ಅಡ್ಡಹೆಸರನ್ನು ಹೊಂದಿದೆ), ಸೇಂಟ್‌ ಪೀಟರ್‌ನ ಚರ್ಚು, ಸೇಂಟ್‌ ಜಾಕೋಬಿ ಚರ್ಚು (ಸೇಂಟ್‌ ಜೇಮ್ಸ್‌ಗೆ ಇದನ್ನು ಸಮರ್ಪಿಸಲಾಗಿದೆ) ಮತ್ತು ತಾಮ್ರದ ಫಲಕಗಳು ಹೊದಿಸಲ್ಪಟ್ಟಿರುವ ಸೇಂಟ್‌ ಕ್ಯಾಥರೀನ್‌‌ನ ಚರ್ಚು ಮತ್ತು ಹಿಂದೊಮ್ಮೆ ಸಾರ್ವಜನಿಕವಾಗಿ ಸಂಪರ್ಕಿಸಲು ಸಾಧ್ಯವಿದ್ದ ರೇಡಿಯೋ ಮತ್ತು ದೂರದರ್ಶನ ಗೋಪುರವಾಗಿದ್ದ ಹೆನ್ರಿಕ್‌‌-ಹರ್ಟ್ಜ್‌-ಟರ್ಮ್‌ ಇವುಗಳು ಈ ಪಟ್ಟಿಯಲ್ಲಿ ಸೇರಿವೆ.

ಹ್ಯಾಂಬರ್ಗ್‌‌ನಲ್ಲಿರುವ ಅನೇಕ ಝರಿಗಳು, ನದಿಗಳು ಮತ್ತು ಕಾಲುವೆಗಳಿಗೆ ಅಡ್ಡಲಾಗಿ 2300ಕ್ಕೂ ಹೆಚ್ಚಿನ ಸೇತುವೆಗಳನ್ನು ನಿರ್ಮಿಸಲಾಗಿದೆ; ಈ ಸಂಖ್ಯೆಯು ಆಮ್‌ಸ್ಟರ್‌ಡ್ಯಾಂ ಅಥವಾ ವೆನಿಸ್‌‌‌‌ನಲ್ಲಿ ಇರುವುದಕ್ಕಿಂತಲೂ ಹೆಚ್ಚಿನದು ಎಂಬುದು ಗಮನಾರ್ಹ ಅಂಶ. ಪ್ರಪಂಚದಲ್ಲಿನ ಬೇರಾವುದೇ ನಗರಕ್ಕಿಂತ ಹೆಚ್ಚಾಗಿ ಹ್ಯಾಂಬರ್ಗ್ ತನ್ನ ನಗರ ಮಿತಿಗಳ ಒಳಗಡೆ ಹೆಚ್ಚಿನ ಸೇತುವೆಗಳನ್ನು ಹೊಂದಿದೆ. ಕೊಹ್ಲ್‌ಬ್ರಾಂಡ್‌ಬ್ರೂಕ್‌‌, ಫ್ರೀಹ್ಯಾಫೆನ್‌‌ ಎಲ್‌‌ಬ್ರೂಕೆನ್‌‌, ಮತ್ತು ಲೋಂಬಾರ್ಡ್ಸ್‌ಬ್ರೂಕ್‌‌ ಹಾಗೂ ಕೆನೆಡಿಬ್ರೂಕ್‌‌ ಇವುಗಳು‌ ಬಿನ್ನೆನ್‌‌ಆಲ್‌‌ಸ್ಟರ್‌‌ನ್ನು ಔಸ್ಸೆನ್‌‌ಆಲ್‌‌ಸ್ಟರ್‌‌ನಿಂದ ವಿಭಜಿಸುವ ಪ್ರಮುಖ ಸಂಚಾರ ಮಾರ್ಗಗಳಾಗಿವೆ.

ಇಲ್ಲಿನ ಪುರಭವನವು ಸಮೃದ್ಧವಾಗಿ ಅಲಂಕರಿಸಲ್ಪಟ್ಟ ನವ-ಪುನರುದಯದ ಕಟ್ಟಡವಾಗಿದ್ದು, 1897ರಲ್ಲಿ ಇದು ಸಂಪೂರ್ಣಗೊಂಡಿತು.
ಇದರ ಗೋಪುರವು ನಷ್ಟು ಎತ್ತರವಿದೆ. ಇದರ ಮುಖಭಾಗವು ನಷ್ಟು ಉದ್ದವಿದ್ದು, ಪವಿತ್ರ ರೋಮನ್‌ ಸಾಮ್ರಾಜ್ಯದ ಚಕ್ರವರ್ತಿಗಳನ್ನು ಅದು ಚಿತ್ರಿಸುತ್ತದೆ; ಒಂದು ಮುಕ್ತ ಚಕ್ರಾಧಿಪತ್ಯದ ನಗರವಾಗಿ ಹ್ಯಾಂಬರ್ಗ್ ಕೇವಲ ಚಕ್ರವರ್ತಿಯ ಪರಮಾಧಿಕಾರದ ಅಡಿಯಲ್ಲಿ ಇತ್ತಾದ್ದರಿಂದ ಈ ಚಿತ್ರಣಗಳನ್ನು ರೂಪಿಸಲಾಗಿದೆ. 1922ರಲ್ಲಿ ನಿರ್ಮಿಸಲ್ಪಟ್ಟ ಮತ್ತು ಫ್ರಿಟ್ಜ್‌ ಹೋಗರ್‌‌ ಎಂಬ ವಾಸ್ತುಶಿಲ್ಪಿಯಿಂದ ವಿನ್ಯಾಸಗೊಳಿಸಲ್ಪಟ್ಟ ಒಂದು ಇಟ್ಟಿಗೆ ಕಲ್ಲಿನ ಕಚೇರಿ ಕಟ್ಟಡವಾಗಿರುವ ಚಿಲಿಹೌಸ್‌, ಸಾಗರ ಪ್ರಯಾಣದ ಹಡಗೊಂದರ ಆಕಾರವನ್ನು ಹೊಂದಿದೆ.

ಯುರೋಪ್‌ನ ಅತಿದೊಡ್ಡ ನಗರದೊಳಗಿನ ಬೆಳವಣಿಗೆಯಾದ (2008ರ ವೇಳೆಗೆ ಇದ್ದಂತೆ) ಹ್ಯಾಫೆನ್‌‌ಸಿಟಿಯು ಸುಮಾರು 10,000 ನಿವಾಸಿಗಳು ಮತ್ತು 15,000 ಕೆಲಸಗಾರರಿಗೆ ನೆಲೆಯಾಗಲಿದೆ. ರೆಮ್‌ ಕೂಲ್‌ಹಾಸ್‌ ಮತ್ತು ರೆಂಜೊ ಪಿಯಾನೊರಿಂದ ಮಾಡಲ್ಪಟ್ಟ ವಿನ್ಯಾಸಗಳನ್ನು ಸದರಿ ಯೋಜನೆಯು ಒಳಗೊಳ್ಳುತ್ತದೆ. ಎಲ್ಬೆ ಫಿಲ್‌ಹಾರ್ಮಾನಿಕ್‌ ಹಾಲ್‌‌ "(ಎಲ್ಬ್‌ಫಿಲ್‌ಹಾರ್ಮಾನಿ)" ಭವನವು 2012ರ ಮಧ್ಯಭಾಗದ ವೇಳೆಗೆ ಸಂಪೂರ್ಣಗೊಳ್ಳುವುದೆಂದು ನಿರೀಕ್ಷಿಸಲಾಗಿದೆ. "ಹೆರ್ಜೋಗ್‌ & ಡೆ ಮ್ಯೂರಾನ್‌" ಎಂಬ ಸ್ವಿಸ್‌‌ ಸಂಸ್ಥೆಯಿಂದ ವಿನ್ಯಾಸಗೊಳಿಸಲ್ಪಟ್ಟ, ಒಂದು ಹಳೆಯ ಉಗ್ರಾಣದ ಮೇಲ್ಭಾಗದಲ್ಲಿನ ಕಟ್ಟಡವೊಂದರಲ್ಲಿ ಇದು ಸಂಗೀತ ಕಚೇರಿಗಳನ್ನು ಆಯೋಜಿಸಲಿದೆ.

ಹ್ಯಾಂಬರ್ಗ್‌‌‌ನ ಅನೇಕ ಉದ್ಯಾನವನಗಳು ಇಡೀ ನಗರದ ಉದ್ದಗಲಕ್ಕೂ ಹರಡಿಕೊಂಡಿರುವುದರಿಂದಾಗಿ ಹ್ಯಾಂಬರ್ಗ್‌‌ಗೆ ಅತ್ಯಂತ ಹಚ್ಚಹಸುರಿನ ನೋಟವು ದೊರಕಿದೆ ಎನ್ನಬಹುದು. ಇಲ್ಲಿನ ಅತಿದೊಡ್ಡ ಉದ್ಯಾನವನಗಳಲ್ಲಿ "ಸ್ಟಾಡ್‌ಪಾರ್ಕ್‌" , ಓಹ್ಲ್‌ಸ್‌ಡಾರ್ಫ್‌ ಸ್ಮಶಾನ ಮತ್ತು ಪ್ಲಾಂಟೆನ್‌ ಉನ್‌ ಬ್ಲೋಮೆನ್‌ ಸೇರಿವೆ. ಹ್ಯಾಂಬರ್ಗ್‌‌ನ "ಪ್ರಧಾನ ಉದ್ಯಾನವನ"ವಾಗಿರುವ "ಸ್ಟಾಡ್‌ಪಾರ್ಕ್‌" , ಒಂದು ದೊಡ್ಡಪ್ರಮಾಣದ ಹುಲ್ಲುಹಾಸು ಮತ್ತು ಒಂದು ಬೃಹತ್‌ ನೀರಿನ ಗೋಪುರವನ್ನು ಒಳಗೊಂಡಿದ್ದು, ಇದರಲ್ಲಿ ಯುರೋಪ್‌ನ ಅತಿದೊಡ್ಡ ತಾರಾಲಯಗಳ ಪೈಕಿ ಒಂದು ನೆಲೆಗೊಂಡಿದೆ. ಸದರಿ ಉದ್ಯಾನವನ ಮತ್ತು ಅದರ ಕಟ್ಟಡಗಳನ್ನು ಫ್ರಿಟ್ಜ್‌ ಷುಮೇಕರ್‌‌ ಎಂಬಾತ 1910ರ ದಶಕದಲ್ಲಿ ವಿನ್ಯಾಸಗೊಳಿಸಿದ.

ಮೂಲಭೂತ ಸೌಕರ್ಯ
ಸಾರಿಗೆ
ಆರೋಗ್ಯ ವ್ಯವಸ್ಥೆಗಳು
ವಾಸ್ತುಶಿಲ್ಪ